KOMMISSIONEN FOR DE EUROPÆISKE FÆLLESSKABER 
Bruxelles, den 21.05.1997 
KOM(97)231 endelig udg. 
Forslag til 
frÅPETS FORORPNINQ (EF) 
om indførelse af en endelig antidumpingtold 
på importen af tekstureret garn af endeløse 
polyesterfibre med oprindelse i Malaysia og 
om endelig opkrævning af den midlertidige told 
(forelagt af Kommissionen) 

BEGRUNDELSE 
1. I januar 1997 indførte Kommissionen ved forordning (EF) nr. 53/97 en 
midlertidig antidumpingtold på importen af tekstureret garn af endeløse 
polyesterfibre med oprindelse i Malaysia. 
2. Efter indførelsen af den midlertidige antidumpingtold fik alle interesserede parter 
skriftlig meddelelse om de vigtigste kendsgerninger og betragtninger, på grundlag 
af hvilke der var blevet indført midlertidige foranstaltninger. Samtidig blev alle 
andre parter, som Kommissionen vidste var berørt af sagen, underrettet om, at der 
indførtes midlertidige foranstaltninger. 
3. Ingen af de berørte parter fremsatte yderligere argumenter til Kommissionens 
midlertidige afgørelser vedrørende den pågældende vare, samme vare, dumping, 
erhvervsgrenen i Fællesskabet, skade, årsagssammenhæng vedrørende skade og 
Fællesskabets interesser. 
4. Under disse omstændigheder og da de fastlagte dumpingmargener var lavere end 
den forhøjelse af eksportpriserne, der var nødvendig for at afhjælpe skaden, er det 
nødvendigt at indføre endelige foranstaltninger, baseret på de fastlagte 
dumpingmargener, i samme form og på samme niveau som de midlertidige 
foranstaltninger. 
5. Det foreslås derfor, at Rådet vedtager vedlagte forslag til forordning om 
indførelse af en endelig antidumpingtold på importen til Fællesskabet af 
tekstureret garn af endeløse polyesterfibre med oprindelse i Malaysia og om 
endelig opkrævning af de beløb, der er stillet som sikkerhed i form af midlertidig 
told. 
Forslag til 
RÅDETS FORORDNING (EF) NR. ...797 OM INDFØRELSE AF EN ENDELIG 
ANTIDUMPINGTOLD PÅ IMPORTEN AF TEKSTURERET GARN AF 
ENDELØSE POLYESTERFIBRE MED OPRINDELSE I MALAYSIA OG OM 
ENDELIG OPKRÆVNING AF DEN MIDLERTIDIGE TOLD 
RÅDET FOR DEN EUROPÆISKE UNION HAR 
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. december 1995 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, ændret ved Rådets forordning (EF) nr. 2331/962, særlig artikel 9, 
under henvisning til forslag forelagt af Kommissionen efter konsultation i Det 
Rådgivende Udvalg, og 
ud fra følgende betragtninger: 
A. MIDLERTIDIGE FORANSTALTNINGER 
(1) Kommissionen indførte ved forordning (EF) nr. 53/97 af 14. januar 19973 (i det 
følgende benævnt "forordningen om midlertidig told") en midlertidig 
antidumpingtold på importen til Fællesskabet af tekstureret garn af endeløse 
polyesterfibre (i det følgende benævnt "PTY" eller "den pågældende vare") med 
oprindelse i Malaysia og henhørende under KN-kode 5402 33 10 og 5402 33 90. 
1 EFT nr.L 56 af 6.3.1996, s. 1. 
2 EFT nr.L 317 af 6.12.1996,s.l. 
3 EFT nr. L 13 af 16.1.1997, s. 6. . 
1<X 
B. EFTERFØLGENDE PROCEDURE 
(2) Efter indførelsen af den midlertidige antidumpingtold blev alle interesserede 
parter skriftligt underrettet om de vigtigste kendsgerninger og betragtninger, på 
grundlag af hvilke der var blevet indført midlertidige foranstaltninger. 
Samtidig blev alle andre parter, som Kommissionen vidste var berørt af sagen, 
underrettet om, at der indførtes midlertidige foranstaltninger. 
(3) I forordningen om midlertidig told .astsattes også en tidsfrist, inden for hvilken de 
berørte parter kunne tilkendegive deres synspunkter skriftligt og anmode om at 
blive hørt mundtligt af Kommissionen. 
(4) Ingen fremlagde imidlertid synspunkter eller anmodede om at blive hørt mundtligt 
af Kommissionen inden for den fastsatte frist, og der blev heller ikke modtaget 
bemærkninger efter denne frist. 
C. DEN PÅGÆLDENDE VARE OG SAMME VARE, DUMPING, 
ERHVERVSGRENEN I FÆLLESSKABET, SKADE, 
ÅRSAGSSAMMENHÆNGEN VEDRØRENDE SKADE OG 
FÆLLESSKABETS INTERESSER 
(5) Da ingen af de berørte parter fremsatte yderligere argumenter til Kommissionens 
midlertidige afgørelse vedrørende den pågældende vare, samme vare, dumping, 
erhvervsgrenen i Fællesskabet, skade, årsagssammenhængen vedrørende skade og 
Fællesskabets interesser, bekræfter Rådet afgørelserne i betragtning 7-72 i 
forordningen om midlertidig told. 
D. ENDELIG TOLD 
(6) For at fastsætte niveauet for den endelige told, der skal indføres, tog Rådet hensyn 
til de konstaterede dumpingmargener og den told, der er nødvendig for at 
afhjælpe den skade, der er påført erhvervsgrenen i Fællesskabet, på grundlag af 
samme metode som i betragtning 73-78 i forordningen om midlertidig told. 
(7) Da dumpingmargenerne var lavere end de konstaterede skadesmargener, 
bekræftes det, at antidumpingtolden bør svare til de dumpingmargener, der blev 
fastsat endeligt i henhold til artikel 9, stk. 4, i grundforordningen, dvs. 16,4 % for 
det samarbejdende malaysiske eksportselskab Hualon Corporation (M) Sdn.Bhd. 
og 32,5 % for andre eksportører/producenter i Malaysia, som ikke samarbejdede i 
forbindelse med undersøgelsen. 
Rådet bekræfter disse satser og den form for endelige foranstaltninger, der skal 
indføres. 
E. OPKRÆVNING AF ENDELIG TOLD 
(8) I betragtning af de endeligt fastlagte dumpingmargener og den væsentlige skade, 
der er påført erhvervsgrenen i Fællesskabet, finder Rådet, at alle beløb, der er 
stillet som sikkerhed i form af midlertidig antidumpingtold, bør opkræves 
endeligt med et beløb svarende til den endelige told -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af tekstureret garn af 
endeløse polyesterfibre, henhørende under KN-kode 5402 33 10 og 5402 33 90 og 
med oprindelse i Malaysia. 
2. Den endelige antidumpingtold på prisen, netto, frit Fællesskabets grænse, 
ufortoldet, fastsættes til følgende: 
Malaysia Told Taric-tillægskode 
Hualon Corporation (M) Sdn.Bhd. 16,4% 8933 
Andre 32,5 % 8900 
3. Gældende bestemmelser vedrørende told finder anvendelse, medmindre andet er 
fastsat. 
i Artikel 2 
De beløb, der er stillet som sikkerhed i form af midlertidig antidumpingtold i henhold til 
forordning (EF) nr. 53/97, opkræves midlertidigt med et beløb svarende til den endelige 
told. 
Artikel 3 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(97) 231 endelig udg. 
DOKUMENTER 
DA 02 il 
Katalognummer : CB-CO-97-222-DA-C 
ISBN 92-78-19764-5 
Kontoret for De Europæiske Fællesskabers Officielle Publikationer 
L-2985 Luxembourg